stanford-oval/wikipedia huggingface dataset:
All Nite (Don't Stop)
רקע וכתיבה

השיר נכתב על ידי ג'נט ג'קסון, ג'ימי ג'אם וטרי לואיס, אנדרס באג', ארנתור בירגיסון, הרבי הנקוק, ווה ווה ווטסון ופול ג'קסון והופק על ידי בג וארנתור וג'נט ג'קסון.
השיר עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות.
במרץ 2018, העלתה בריטני ספירס בעמוד האינסטגרם וידאו כאשר עושה כושר גופני וברקע מתנגן השיר "All Nite (Don't Stop)", של ג'קסון. באותו היום השיר נכנס לטופ 200 במצעד האייטונס שבארצות הברית.
רשימת רצועות

| All Nite (Don't Stop) – Single EP> מס' | All Nite (Don't Stop) – Single EP> שם | All Nite (Don't Stop) – Single EP> משך | All Nite (Don't Stop) – Single EP>  | All Nite (Don't Stop) – Single EP>  | All Nite (Don't Stop) – Single EP>  | All Nite (Don't Stop) – Single EP>  | All Nite (Don't Stop) – Single EP>  | All Nite (Don't Stop) – Single EP>  | All Nite (Don't Stop) – Single EP>  |
| --- | --- | --- | --- | --- | --- | --- | --- | --- | --- |
| 1. | All Nite (Don't Stop)  | 3:26 |  |  |  |  |  |  |  |
| 2. | I Want You  | 4:12 |  |  |  |  |  |  |  |
| 3. | Put Your Hands On  | 3:56 |  |  |  |  |  |  |  |
| 4. | All Nite (Don't Stop) (Sander Kleinenberg's Radio Mix)   | 4:14 |  |  |  |  |  |  |  |
| 5. | I Want You (Ray Roc Radio Mix)   | 4:18 |  |  |  |  |  |  |  |
| משך כולל: | משך כולל: | 19:56 |  |  |  |  |  |  |  |
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  אוסטרליה | מצעד הסינגלים האוסטרלי | 24 |  |
|  איטליה | מצעד הסינגלים האיטלקי | 30 |  |
|  אירלנד | מצעד הסינגלים האירי | 26 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 19 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי ה-R&B\היפ הופ | 90 |  |
|  גרמניה | GfK – טופ 100 | 48 |  |
|  הולנד | מצעד 40 הסינגלים ההולנדיים | 35 |  |
|  הממלכה המאוחדת | מצעד הסינגלים הבריטי | 19 |  |
|  הממלכה המאוחדת | מצעד הדאנס הבריטי | 5 |  |
|  ניו זילנד | המצעד הניו זילנדי הרשמי | 39 |  |
|  ספרד | PROMUSICAE | 23 |  |
|  סקוטלנד | מצעד הסינגלים הסקוטי | 76 |  |
|  רומניה | מצעד השירים הרומני | 21 |  |
|  שוודיה | סוורייטופליסטן | 76 |  |
|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד הסינגלים המסחריים | 40 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 30 |  |
חטיפת טיסה 847 של TWA

| --- | --- |

המטוס שהיה מעורב בתקרית, כשנתיים לפני החטיפה
 תאריך:  14 ביוני 1985
 מיקום:  יוון
 גורם:  חטיפת מטוס
 הרוגים:  1
 ניצולים:  146
 המעורבים באסון

 סוג:  בואינג 727-231
 מוצא:  נמל התעופה הבין-לאומי של קהיר, מצרים
 יעד:  נמל התעופה הבין-לאומי סן דייגו, ארצות הברית
 חניות ביניים:  נמל התעופה הבין-לאומי אליניקון, יוון, נמל התעופה לאונרדו דה וינצ'י-פיומיצ'ינו, איטליה, נמל התעופה הבין-לאומי לוגן, ארצות הברית ונמל התעופה הבין-לאומי של לוס אנג'לס, ארצות הברית
 מפעיל:  TWA
 נוסעים:  147
 אנשי צוות:  8
חטיפת טיסה 847 של TWA התרחשה במהלך טיסה בינלאומית של חברת TWA. במהלך הטיסה, נחטף המטוס על ידי טרוריסטים מ"ארגון המדוכאים עלי אדמות", אחד משמות הכיסוי של ארגון חזבאללה. החטיפה החלה ביום שישי בבוקר, 14 ביוני 1985, במהלך טיסה שאמורה הייתה להיות מאתונה לרומא, ומשם ללונדון. במהלך החטיפה נרצח צולל מהצי האמריקאי. עשרות נוסעים הוחזקו כבני ערובה במשך שבועיים, עד ששוחררו מידי שוביהם. לאחר חקירת הרשויות התגלה כי תא הטייס היה נעול רק באופן חלקי.
מהלך החטיפה

המטוס מדגם בואינג 727, מספר N64339, המריא בשעה 10:10 מאתונה כשהוא נושא עליו 153 נוסעים ואנשי צוות. הטייס היה קפטן ג'ון טסטרייק, ובצוות היו מהנדס הטיסה בנג'מין צימרמן, טייס המשנה פיליפ מרסקה והדיילת אולי דריקסון.
זמן קצר לאחר ההמראה, השתלטו על המטוס שני חוטפים לבנונים, שהצליחו להבריח למטוס אקדחים ורימוני יד למרות אבטחת שדה התעופה באתונה. מי שיועד להיות חוטף שלישי, עלי עטווה, לא הורשה לעלות על המטוס ונעצר מאוחר יותר ביוון.
המטוס הוסט לעבר המזרח התיכון, ותחנתו הראשונה הייתה נמל התעופה של ביירות, שם שהה מספר שעות. בתמורה לתדלוק המטוס הורשו 19 נוסעים לעזוב. אחר הצוהריים המשיך המטוס לכיוון אלג'יר שבצפון אפריקה, שם שוחררו 20 נוסעים במהלך חניה של חמש שעות, לפני שחזר לביירות בליל שישי.
באותה תקופה הייתה לבנון שרויה במלחמת אזרחים, וביירות נחלקה לאזורים שנשלטו על ידי מיליציות שונות. נמל התעופה הבינלאומי של ביירות, שהוקף על ידי שכונות מוסלמיות שיעיות, לא היה מאובטח באופן סדיר, ותושבים יכלו להגיע אל מסלול ההמראה ללא הפרעה. במהלך השהיה, זיהו החוטפים כי הנוסע רוברט סטטהם הוא קצין מהצי האמריקאי. הם הכו אותו, ירו בו וזרקו אותו מהמטוס. שבעה נוסעים אמריקאים, בעלי שמות הנשמעים כשמות יהודיים, הורדו מהמטוס ונלקחו על ידי חזבאללה, ולאחר מכן הוחזקו בביירות.
כתריסר חמושים הצטרפו לחוטפים לפני שהמטוס חזר לאלג'יר ביום שבת, 15 ביוני, שם שוחררו 65 נוסעים נוספים. המטוס חזר לביירות בפעם השלישית, נחת בשבת אחר הצהריים, 16 ביוני, ונשאר שם.
דרישות החוטפים כללו:
שחרור 766 שיעים לבנונים שהועברו לישראל, בנוסף לנסיגת ישראל מלבנון.
גינוי בינלאומי של פעולות צה"ל בדרום לבנון.
גינוי פעולות ארצות הברית במזרח התיכון.
גינוי פיצוץ מכוניתו של מוחמד חוסיין פדלאללה בשכונת ביר אל-עבאד בביירות ב-8 במרץ 1985, במהלכו נהרגו 80 בני אדם. שמועות בביירות טוענות שלארגון ה-CIA האמריקאי יש קשר לפיצוץ המכונית.
ממשלת יוון שחררה את עלי עטוה בתמורה לשחרור שמונה אזרחים יוונים, כולל זמר הפופ היווני דמיס רוסוס.
כבר בשעות אחר הצהריים של יום שני, 17 ביוני, הועברו רוב הנוסעים מהמטוס למקום מאובטח. 40 בני הערובה האחרים הוחזרו על ידי נביה ברי, ראש ארגון אמל, שר המשפטים דאז בממשלה הלבנונית. בן ערובה אחד שוחרר כשהתגלו אצלו בעיות לב. 39 הנוסעים האחרים נשארו בשבי עד 30 ביוני, במועד זה נלקחו לסוריה. מסוריה הועברו בני הערובה באמצעות מטוס של חיל האוויר האמריקני למערב גרמניה. במהלך השבועות שלאחר מכן שחררה ישראל מעל 700 אסירים שיעים, והצהירה ששחרור האסירים לא קשור לחטיפה.
לאחר החטיפה

הפרשה הוגדרה כאחד מהנושאים המדוברים ביותר בתקשורת האמריקאית. התמונה שהתפרסמה מן האירוע הראתה את הטייס משיב לשאלות הכתבים כשאקדח מוצמד לראשו על ידי אחד מן הטרוריסטים (עימאד מורנייה).
דיילת הטיסה, אולי דריקסון, קיבלה הכרה עולמית על כך שתיווכה בין צוות המטוס והחוטפים, הרגיעה אותם והצילה את חייהם של נוסעים רבים. משום שגרמנית הייתה השפה המשותפת היחידה עם החוטפים, שכמעט ולא דיברו אנגלית, היא שימשה כמתרגמת ומתווכת. בנוסף, היא גרמה להרגעת מצב מתוח באלג'יר, כששילמה לצוות הקרקע בשדה התעופה באמצעות כרטיס האשראי הפרטי שלה עבור הדלק לתדלוק המטוס, והחביאה את דרכוני הנוסעים היהודים.
ישראל שחררה חלק מהאסירים השיעים כחודש לאחר שהפרשה הסתיימה. היא הצהירה שהמהלך היה מתוכנן כבר זמן רב, ושאין שום קשר בין שחרורם לבין החטיפה.
לאחר החטיפה > האחראים לחטיפה

ב 10 באוקטובר 2001, בעקבות פיגועי 11 בספטמבר, הואשמו שלושה מהחוטפים עימאד מורנייה, עלי עטווה וחסן עז-א-דין, בבתי המשפט המחוזיים בארצות הברית בעוון חטיפת טיסה 847 בשנת 1985. הם היו בין 22 הטרוריסטים הנמלטים שהוכרזו על ידי הנשיא בוש כטרוריסטים המבוקשים ביותר ברשימת ה-FBI. ממשלת ארצות הברית הציעה פרס בשווי חמישה מיליון דולרים עבור מידע שיוביל למאסרם ולהרשעתם.
אחד מהחוטפים, מוחמד עלי-חמאדי, נעצר בשנת 1987 בפרנקפורט, גרמניה, כשניסה להבריח חומרי נפץ, שנתיים לאחר חטיפת טיסה 847. בנוסף לאישום הנוגע להברחת חומרי נפץ בלתי חוקיים, הוא נשפט והורשע ברצח סטטהם (1985), וגזר דינו נקבע למאסר עולם. ב-20 בדצמבר 2005 הוא שוחרר על תנאי על ידי ממשלת גרמניה וחזר ללבנון. ב-14 בפברואר 2006 הגישה ארצות הברית בקשה רשמית לממשלת לבנון להסגרת מוחמד עלי-חמאדי בעוון רצח רוברט סטטהם. ב-24 בפברואר 2006 הוא הופיע ברשימת הטרוריסטים המבוקשים ביותר של ה-FBI, תחת השם מוחמד עלי-חמאדאי. ב-9 באוקטובר 2021 הודיע ארגון חזבאללה שאחד החוטפים, עלי עטוה, מת מסרטן. ב-21 בינואר 2025 נהרג מוחמד עלי-חמאדי בהתנקשות בביתו בבקאע. נכון לזמן כתיבת שורות אלו נותרו בחיים חוטף נמלט מטיסת TWA 847 (חסן עז א-דין).
חזבאללה דחה את האשמות בנוגע לחטיפת טיסה 847, לצד מספר רב של פעולות טרור נוספות שיוחסו לארגון.
סרטים

"מחץ הדלתא" - סרטו של מנחם גולן בכיכובו של צ'אק נוריס, שיצא לאקרנים בשנת 1986, מבוסס על האירוע.
בשנת 1988 יצא לאקרנים סרט טלוויזיה: "חטיפת טיסה 847: סיפורה של אולי דריקסון". הסרט שודר ברשת NBC והיה מועמד לחמישה פרסי אמי.
הערות שוליים

↑  בכיר חיזבאללה שהיה מעורב בחטיפת טיסה 847 של TWA מת מסרטן, באתר ‏מאקו‏, 9 באוקטובר 2021
| --- | --- |
בקרת זהויות :  NLI: 987007546462605171  LCCN: sh86002124
חיים בנימיני (רב)

| --- | --- |
הרב חיים בנימיני (תשס"ח, 2008)
 לידה:  22 בדצמבר 1922 ג' בטבת ה'תרפ"ג בודפשט, הונגריה
 פטירה:  3 בנובמבר 2021 (בגיל 98) כ"ח בחשוון ה'תשפ"ב ישראל
 מקום קבורה:  הר המנוחות, ירושלים
 תאריך עלייה:  ז' באב ה'תש"ה
 מדינה:  ברזיל
 מקום מגורים:  פטרופוליס
 מקום פעילות:  פטרופוליס, ריו דה ז'ניירו, ברזיל
 השתייכות:  חסידות חב"ד
 תחומי עיסוק:  ראש ישיבת "מחנה ישראל"
 רבותיו:  הרב יצחק צבי פאנט, הרב יוסף פרנקפורטר, הרבי מליובאוויטש
 חיבוריו:  ישיבה של מעלה ביערות בראזיל: סיפורה של ישיבת מחנה ישראל בפטרופוליס
 בת זוג:  רבקה בנימיני (שטיינברג)
 אב:  הרב בנימין זאב פישר
 אם:  חיה לאה פישר
 חתנים:  הרב מנחם לרר, הרב יוסף יצחק פייגלשטוק
 
 תפקידים נוספים:  רבה של קרצג  שליח הסוכנות היהודית לברזיל  ראש ישיבת אור עציון
הרב חיים בנימיני (22 בדצמבר 1922, ג' בטבת ה'תרפ"ג – 3 בנובמבר 2021, כ"ח בחשוון ה'תשפ"ב) היה רב, שליח הסוכנות היהודית ושליח חב"ד לברזיל. שימש כראש ישיבת אור עציון, ולאחר מכן כראש ישיבת מחנה ישראל, הישיבה הראשונה בברזיל. בשנותיו האחרונות נחשב לזקן חסידי חב"ד בעולם.
תולדות חייו

הרב חיים בנימיני נולד בבודפשט שבהונגריה בשנת תרפ"ג (1922), להוריו, הרב בנימין זאב פישר וחיה לאה. בשנת 1943 מונה לרבה של קרצג, שם כיהן תקופה קצרה עד שכבשו הגרמנים את הונגריה והוא נשלח למחנה עבודה מחוץ לבודפשט. במשך זמן מה, מצא מקלט בבית הזכוכית בחסותו של הדיפלומט השוודי קרל לונץ, שם גם רכש אשרות לברוח מהונגריה. הגרמנים לא כיבדו את המסמכים שלו ובמקום זאת גירשו אותו למחנה הריכוז ברגן-בלזן. במהלך הכיבוש האמריקאי של האזור בשליטת גרמניה, הרב בנימיני היה חלק מקבוצת 2,500 יהודים שהועלו על רכבת לגרמניה. בראש חודש אייר, תוכנן להוציאם להורג סמוך לנהר אלבה באמצעות מכונות ירייה, אך ברגע האחרון ניצלו עם הגעת כוחות הצבא האמריקאי.
בסיוע הצלב האדום, הגיע לפריז יחד עם כ-100 נערים נוספים. משם הפליג לארץ ישראל, אליה הגיע ביולי 1945.
עם הגעתו לארץ ישראל, הצטרף לקיבוץ יבנה ולתנועת המזרחי, ואף שירת בארגון ההגנה. בעקבות פעילותו בסיוע למעפילים גורש למחנות המעצר בקפריסין, שם עסק בהכשרת צעירים עד קום המדינה בשנת תש"ח (1948).
לאחר קום המדינה חזר הרב בנימיני לארץ ישראל. בשנת תשי"א (1951) נשא לאשה את רבקה שטיינברג, ניצולת השואה.
תולדות חייו > פעילות חינוכית

בשנת תשט"ו (1955) נשלח לריו דה ז'ניירו שבברזיל על ידי הסוכנות היהודית, שם שימש כמנהל מוסדות חינוך תורניים, כדוגמת בית הספר "בר-אילן". לאחר שלוש שנים שב ארצה והתיישב במושב משואות יצחק, אז החל להתקרב לחסידות חב"ד. הרב בנימיני היה ממייסדי ישיבת אור עציון, שהוקמה בשנת תש"ך (1960) על ידי המועצה האזורית שפיר, להנצחת בני גוש עציון שנפלו במלחמת העצמאות. הוא שימש כראש הישיבה עד שנת תשכ"ג (1963), אז פוטר מתפקידו עקב התקרבותו לחסידות חב"ד. לתפקיד ראש הישיבה מונה הרב חיים דרוקמן, והוא נשלח בשנית על ידי הסוכנות כשליח המחלקה התורנית.
בשנת תשכ"ו (1966) הקים את ישיבת "מחנה ישראל" בפטרופוליס, שהייתה הישיבה הראשונה בברזיל. תחת הנהגתו, הישיבה הפכה למרכז רוחני משמעותי בברזיל, ורבים מרבני הקהילות היהודיות התחנכו בה. הרב בנימיני שמר על קשרים הדוקים עם הרבי מליובאויטש, והתייעץ עמו רבות בנוגע לפעילותו החינוכית והדתית.
תולדות חייו > שנים אחרונות

בשנת תשס"ח (2008), הרב והרבנית בנימיני חזרו לארץ ישראל והתיישבו בכפר חב"ד. בשנת תש"ע הוציא לאור את הספר "ישיבה של מעלה - ביערות ברזיל", בו הוא מגולל את סיפור חייו, ואת סיפורה של ישיבת מחנה ישראל. הרב חיים בנימיני נפטר בשנת תשפ"ב (2021) בגיל 98, ונטמן בהר המנוחות בירושלים. נחשב בפטירתו לזקן חסידי חב"ד בעולם.
משפחתו

לרב בנימיני שלושה ילדים. בתו הבכורה רחל, נשואה לרב מנחם לרר, יו"ר ועד כפר חב"ד לשעבר. בתו שרה נשואה לרב יוסף יצחק פייגלשטוק, רב קהילת חב"ד ושלוח חב"ד בבואנוס איירס שבארגנטינה. בנו, הרב אברהם דוד בנימיני מכהן כראש ישיבת מחנה ישראל חב"ד בפטרופוליס שבברזיל.
גיסו הוא משה חיים זקס, ד"ר לבוטניקה ואגרונום. ממקימי קיבוץ שעלבים וממייסדי המכון לחקר החקלאות על פי התורה.
מתלמידיו

ד"ר מנחם (מריו) קליין - שופט בכיר בבית משפט השלום תל אביב
לקריאה נוספת

ישיבה של מעלה ביערות בראזיל: סיפורה של ישיבת מחנה ישראל בפטרופוליס, הרב חיים בנימיני, אתר הספרייה הלאומית
הערות שוליים

1 2  מערכת COL, 50 שנה בשליחות הרבי בברזיל: נפטר הרב חיים בנימיני ע"ה, באתר COL – חב"ד און ליין, ‏כ"ח בחשוון תשפ"ב
1 2 3 4 5  יוסף גרינבוים, זקן חסידי חב”ד בעולם: השליח מברזיל הגאון רבי חיים בנימיני זצ”ל, באתר חרדים10, ‏כ"ח בחשוון תשפ"ב
1 2 3  Mendel Super, Rabbi Chaim Binjamini, 98, Pioneered Yeshivah Education in Brazil, Chabad.org, ‏7 בנובמבר 2021 (באנגלית)
1 2  יוכבד זקס, יוליקה, סיפור חייה של יוכבד זקס לבית שטיינברג, מזכרת בתיה, ישראל: הסיפור שנשאר, 2015, עמ' 170, 171
↑  מענדי קורטס, בגיל 99: שורד השואה שהקים את הישיבה הראשונה בברזיל נפטר, באתר כיכר השבת, ‏כ"ח בחשוון תשפ"ב
↑  מאיר רוט, "למה הם מחקו אותי?", באתר מקור ראשון, ‏כ"ט באדר תשע"ה
↑  מערכת COL, הרבי לרב בנימיני: "השקיעו מנשמתם והצליחו למעלה מן הטבע", באתר COL - חב"ד און ליין, ‏כ"ט בחשוון תשפ"ב
↑  מערכת COL, ספר חדש: "ישיבה של מעלה - ביערות ברזיל", באתר COL - חב"ד אן ליין, ‏ה' בטבת תש"ע
↑  משה חיים זקס, הקיבוץ והמשפחה, חיי הרוח והנפש; המשפחה מתרחבת, עוד ינובון בשיבה, פרקי חיים והרהורים, מזכרת בתיה, ישראל: הסיפור שנשאר, תשע"ח, 2018, עמ' 66
עץ הדיאלוג

דוגמה של עץ דיאלוג
עץ דיאלוג (באנגלית: Dialog tree) הוא סוג מימוש נפוץ לניהול שיחה במשחקי הרפתקאות (ובכלל זה גם משחקי פעולה והרפתקאות) ובמשחקי תפקידים במשחקי וידאו. בעת אינטראקציה עם דמות שאינה שחקן, ניתנת לשחקן בחירה בין אפשרויות להמשך השיחה, עד שהשיחה תסתיים. כל בחירה של המשתמש עשויה להשפיע על העתיד. משחקי וידאו בז'אנרים מסוימים, כגון רומנים חזותיים ולא דייטים, סובבים סביב הדמות אינטראקציות של הסתעפות של דיאלוגים.
שם

מנגנון המשחק מכונה עץ דיאלוג, משום שהוא מסתעף – כמו עץ – לאפשרויות השונות של הדיאלוג.
למילה "עץ" יש משמעות דומה בתורת הגרפים, שם גרף נקרא עץ אם אפשר לסדר אותו כך שצומת אחד הוא ה"שורש" של הגרף וכל שאר הצמתים מסתעפים ממנו. אלא שההקבלה מטעה, שכן עץ בצורת הגרפים מוגדר כך שאין בו מעגלים, ואילו בעץ דיאלוג שתי בחירות שונות עשויות להביא לאותו צומת (ראו בהמשך), כך שהגרף (כגרף לא מכוון) מכיל מעגלים.
היסטוריה

על אף ששימוש רחב בעצי דיאלוג לא התחיל עד עידן משחקי המחשב, הוא אינו מוגבל למשחקים מסוג זה. עץ הדיאלוג המוקדם ביותר הידוע מתואר בסיפור הקצר "גן השבילים המתפצלים" (אנ'), מאת חורחה לואיס בורחס: מסופר בו על ספר המתפצל בכל אירוע לפרקים שונים, על פי כל אחת מתוצאותיו העיקריות של כל אירוע בספר. הסיפור מתאר גם איך, כמו במשחקי המחשב, לעיתים מסלולים שונים מתכנסים אל אותו הפרק.
מערכת הדיאלוג הממוחשבת הראשונה הוצגה באלייזה, אשר שיוותה מראית עין של אינטראקציה בין המשתמש לבין המטפל המלאכותי. מאז משחקי הווידאו הראשונים, ניסה הבידור האינטראקטיבי לשלב אינטראקציות משמעותיות עם דמויות וירטואליות. הסתעפות הדיאלוגים מאז ומתמיד, הפכה לתכונה משותפת ברומנים, דייטים, משחקי הרפתקאות ומשחק תפקידים ממוחשב.
מכניקת המשחק

השחקן בדרך כלל נכנס למשחק במצב של בחירה בדיבור עם דמות שאינה שחקן (או שכאשר דמות שאינה שחקן בוחרת לדבר), ואז בוחר שורה של שיחה הכתובות מתוך תפריט שמוצג לו. על הבחירה, דמות שאינה שחקן עונה לשחקן והשחקן מקבל עוד בחירה נוספת. מחזור זה נמשך עד שהשיחה מסתיימת. השיחה עשויה להסתיים כאשר השחקן בוחר הודעת פרידה ודמות שאינה שחקן מוסיף ומסיים את השיחה או שכאשר השחקן עושה בחירה לא טובה ואולי מעצבן את הדמות שאינה שחקן וגורם לה לעזוב את השיחה.
משחקים לעיתים קרובות מציעים אפשרויות לשאול דמות שאינה שחקן כדי לחזור על מידע של הנושא, המאפשר לשחקנים חלקים חוזרים של השיחה, מכיוון שהם אינם מקדישים מספיק תשומת לב בפעם הראשונה. שיחות אלו הן אמורות להיות מעוצבת כמו מבנה עץ, גם אם שחקנים מחליטים בין כל סניף של תיבת הדו-שיח כדי להמשיך. בניגוד הסתעפות הסיפור, השחקנים רשאים לחזור חלקים מוקדמים של עץ הדיאלוג וחזור אותם. כל נקודת סניף (או צומת) היא למעשה תפריט שונה של אפשרויות, וכל בחירה שהשחקן מעוררת תגובה אצל דמות שאינה שחקן ואחריו תפריט חדש של אפשרויות.
עם זאת, לעיתים (כמו ב"גן השבילים המתפצלים") יותר מנתיב אחד יכול להוביל לאותו תפריט אפשרויות, שאם לא כן מספר התוצאות האפשריות בדיאלוג היה גדל במהירות כמו nm (כאשר n הוא מספר האפשרויות ו-m הוא עומק העץ).
בכמה ז'אנרים כגון משחק תפקידים ממוחשב, גורמים חיצוניים כגון כריזמה עשויה להשפיע על התגובה של דמות שאינה שחקן או לפתוח אפשרויות זה לא יהיה זמין דמויות אחרות. שיחות אלה יכולים להיות השלכות מרחיקות לכת, כגון החלטה לחשוף סוד שהשחקן התבקש לשמור. עם זאת, אלה הם בדרך כלל לא ממש עץ מבנה נתונים במתכנתים הגיוני, כי הם מכילים מחזורים כפי שניתן לראות על האיור בדף זה.
סגנונות מסוימים במשחק סובבים סביב הדמות אינטראקציות, כולל רומנים חזותיים אבל הם לא דייטים כגון Ace attorney. הסיבה לכך היא שבדרך כלל המשחקים מציעות הסתעפות דיאלוגים מורכבת ולעיתים קרובות מציגה את תגובות השחקן האפשריות כמו אופי השחקן. משחקים המסתובבים סביב בניית מערכת יחסים, כולל רומנים חזותיים, דייטים וכמה משחקי תפקידים ולעיתים קרובות נותנים להם את מספר הבחירות השונה של שיוך לנקודות, אשר השפעתו שחקן אופי של מערכת יחסים ועתיד שיחות עם דמות שאינה שחקן. משחקים אלה כוללים לעיתים קרובות - מחזור יום ולילה עם תזמון זמן המערכת המספקת הקשר ורלוונטיות האופי, המאפשרת לשחקנים לבחור אם ומתי לקיים אינטראקציה עם דמויות מסוימים, אשר בתורו משפיע על תגובות מאוחר יותר במהלך שיחות. כמה משחקים משתמשים בשיחת המערכת בזמן אמת, נותן לשחקן רק כמה שניות להגיב לדמות שאינה שחקן, כגון סגה של Sakura Wars ו-Alpha Protocol.
וריאציה נוספת של הסתעפות דיאלוגים ניתן לראות גם במשחק ההרפתקאות Culpa Innata, שבו השחקן בוחר טקטיקה, בתחילת השיחה, כגון שימוש או רשמי, מזדמן או אופן מאשימה וזה ישפיע על הטון של השיחה והמידע כדי ללמוד מן המרואיין.
ערך והשפעה

מנגנון זה מאפשר למעצבי משחק לספק שיחות אינטראקטיביות עם דמות שאינה שחקן מבלי להתמודד עם האתגרים של עיבוד שפה טבעית בתחום של בינה מלאכותית. השיחות של משחקים כמו אי הקופים, יכולות להדגים לנו, למשל, את האישיות של דמויות שאינן שחקן מסוימות.
ראו גם

משחק הרפתקה ממוחשב
Sierra Entertainment
ספר משחק
הערות שוליים

↑  IGN: Escape From Monkey Island Review
↑  Adventure Game Design Patterns at God Patterns
↑  Strange Things in Sierra's Adventure Game Demos
↑  Dreamfall: The Longest Journey Hands-On - Yahoo!
↑  GameDev.net - NPC Conversation Techniques
↑  Adventure Gamers : Callahan's Crosstime Saloon
↑  The Pages of Now & Forever - All About Star Control
1 2 3 4 5 6 7  Rollings, Andrew; Ernest Adams (2006).
1 2 3 4  Brent Ellison (July 8, 2008).
↑  Spencer (17 March 2010).
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
תיבות דו-שיח במשחק "The Banner Saga": השאלות של דמות שאינה שחקן נמצא בתחתית, ולאחר שלוש אפשריות, השחקן בוחר על האפשרות שמתאימה לדעתו
סיני

ערך זה עוסק בחצי האי סיני. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  הים התיכון, ים סוף, מפרץ אילת 
 קואורדינטות:  29°30′00″N 33°50′00″E﻿ / ﻿29.5°N 33.833333333333°E﻿ / 29.5; 33.833333333333
 שטח:  60,000 קילומטר רבוע
 גובה מרבי:  ג'בל קתרינה
 נתונים מדיניים
 מדינה:  מצרים מצרים
 אוכלוסייה:  597,000 (2013)
 מפה של סיני
 
סיני וישראל – צולם ממעבורת החלל קולומביה של נאס"א, 2002
חצי האי סיני בלילה, צילום מהחלל, ספטמבר 2016
נוף אופייני להר הגבוה בסיני
בדואים בסיני, 1967
אי האלמוגים (ג'זירת פרעון, "אי הפרעונים")
קצינים מחיל האוויר הישראלי ליד מטוס מצרי שהושמד בסיני במלחמת ששת הימים
גבול ישראל-מצרים מצפון לאילת
נושאת המטוסים אמריקה (CV-66) (אנ') עוברת בתעלת סואץ – גבולו המערבי של חצי האי סיני. בגדה הימנית: חצי האי סיני
בגדה השמאלית: החלק האפריקאי של מצרים
חצי האי סִינַי (בערבית: شبه جزيرة سيناء) הוא חצי אי בצפון-מזרח מצרים. צורתו דמוית משולש, הנתחמת על ידי הים התיכון מצפון, הנגב מצפון מזרח, מפרץ אילת מדרום מזרח, מפרץ ותעלת סואץ ממערב. שטח חצי האי כ-61 אלף קמ"ר ואוכלוסייתו מוערכת בכ-602 אלף נפש (נכון לשנת 2015).
חצי האי מחולק לשני מחוזות עיקריים: צפון סיני ודרום סיני (חלקו של חצי האי הסמוך לתעלת סואץ שוכן בתחומם של מחוזות סואץ, איסמעיליה ופורט סעיד). בסיני עובר הגבול המדיני בין מצרים לבין ישראל.
במקביל לפיתוח התיירותי, מתרחש גל הגירה פנים-מצרי אל עבר חצי האי, שכולל אכלוס של ערים במערב סיני, ועובדים רבים מצרים וסודאנים שמגיעים לעבוד בתעשיית התיירות במזרח חצי האי. גל זה מערער את ההגמוניה הבדואית בסיני ששררה לפני כן.
גאוגרפיה

סיני ברובו מדברי, ומיושב בעיקר לאורך חופיו. בחוף המזרחי לאורך מפרץ אילת, השלוחה המזרחית של הים האדום, ממוקמים היישובים טאבה, נואיבה, דהב, ושארם א-שייח'. בחוף הצפוני, ליד רצועת עזה, נמצאת העיר אל עריש ובחוף המערבי שלאורכו של מפרץ סואץ נמצאת העיר א-טור.
הטופוגרפיה של סיני מורכבת משלושה אזורים עיקריים:
ההר הגבוה – אזור הררי הכולל פסגות המגיעות לגובה שיא של 2,629 מטר (ג'בל קתרינה) – האזור מאופיין בהרי גרניט תלולים ומבותרים, ומהווה חלק שהתפצל מהמסיב הערבו-נובי. אזור זה מכסה את השליש הדרומי של חצי האי.
סיני התיכון: השליש המרכזי של חצי האי מכונה רמת א-תיה, רמה הבנויה סלעי משקע המשתפלת בכיוון צפון מגובה 1,000 מטר ועד לגובה 600 מטר. מהרמה מתפצלים לכל הכיוונים ואדיות עמוקים.
צפון סיני: אזור גבעתי בדרומו עם מספר פסגות בודדות בגובה 900–1,000 מטר, ומשתפל לרצועה חולית ברוחב 45–70 ק"מ לאורך חוף הים התיכון.
מקור השם

מקור השם סיני הוא בתנ"ך: ”בַּחֹדֶשׁ הַשְּׁלִישִׁי לְצֵאת בְּנֵי-יִשְׂרָאֵל מֵאֶרֶץ מִצְרָיִם, בַּיּוֹם הַזֶּה, בָּאוּ מִדְבַּר סִינָי” (ספר שמות, פרק י"ט, פסוק א'). הפסוק מדבר על הגעתם של בני ישראל למדבר סיני לאחר שחצו את ים סוף. מניתוח פשוט של הדברים עולה כי מדבר סיני הוא אותו סיני של ימינו. יש המשערים כי השם לקוח משמו של אל הירח האכדי – סין. בכל מקרה, לא נמצאו בחצי האי סיני עדויות ארכאולוגיות לקיום פולחן אל הירח. גרסה אחרת קושרת את השם סיני עם "סין" – שמה הקדום של העיר העתיקה פלוסיום ששכנה בקצהו הצפון מערבי של חצי האי.
יש המשערים כי הר סיני, המקום בו על פי המסורת היהודית, קיבל משה את לוחות הברית, נמצא באזור ההר הגבוה. על פי המסורת הנוצרית מעמד זה התרחש בקרבת מנזר סנטה קתרינה, הנמצא למרגלות ג'בל מוסא.
דמוגרפיה

אוכלוסיית סיני מוערכת בכ-629,000 נפש (נכון לשנת 2024), אך נתון זה כולל רק את צפון סיני ודרום סיני, ואליו יש להוסיף כ-800,000 תושבים נוספים המתגוררים ממזרח לתעלת סואץ, במחוזות פורט סעיד, סואץ ואסמאעיליה.
במשך שנים רבות רוב תושבי חצי האי סיני היו בדואים. מתחילת המאה ה-21 חל פיתוח תיירותי בסיני, והגיעו עובדים רבים מצרים וסודאנים למרכזי התיירות במזרח חצי האי. במערב האי רוב האוכלוסייה מצרית, שחלק גדול ממנה הם מהגרי עבודה מעמק הנילוס והדלתא של הנילוס.
היסטוריה

תושבי האזור בתקופת הברונזה פיתחו את מכרות הנחושת והטורקיז שמשכו את הפרעונים שכבשו ושיעבדו את המקומיים, מימי הממלכה הראשונה או אפילו לפני כן. על פי המחקר הכורים בסיני היו מדרום ארץ ישראל. המצרים כרו טורקיז בסיני בשני מקומות, ואדי מע'רה וסרביט אל-ח'אדם. הם תופעלו והופסקו על בסיס עונתי למשך אלפי שנים. ניסיונות מודרניים לנצל את המרבצים היו חסרי כל רווח. אלו הם כפי הנראה המכרות הראשונים הנודעים.
באזור נמצאו מבנים מסוג נואמיס המתוארכים ל-6,000 לפנה"ס עד 3,500 לפנה"ס. הנואמיס נמצאו בשני אתרים: ליד עין ח'ודרה שמדרום לנואיבה, ובוואדי פיראן באזור ג'בל סירבל.